Települési hulladék gyűjtésére, szállítására,

kezelésére és ártalmatlanítására vonatkozó

**KÖZSZOLGÁLTATÁSI SZERZŐDÉS**

Mely létrejött egyfelől

**…………………………………Község Önkormányzata**

*KSH azonosító: ………………………..*

*Adószáma: ……………………..*

*címe: ………………………….*

*képv.: ................................... polgármester*

**továbbiakban Önkormányzat**, másfelől

a **SIÓKOM Hulladékgazdálkodási Közszolgáltató Nonprofit**

**Korlátolt Felelősségű Társaság**

*Cg.14-09-313534*

*KÜJ azonosító: 103137913*

*KT azonosító: 102417824*

*statisztikai számjel: 24344988-3811-113-14*

*8600 Siófok, Hock János köz 2. II. em.*

*képv.: Jámbor Tímea ügyvezető*

amely a Dél-Balatoni Hulladékgazdálkodási Szolgáltatói Konzorciumot (DBHSZK) képviseli. (8600 Siófok, Hock János köz 2. II. em.)

**mint közszolgáltató /**továbbiakban: Közszolgáltató/ között az alábbiak szerint:

### I. ELŐZMÉNYEK

**1./** A Dél-Balaton és Sió-völgye Nagytérség területén *2002 HU 16P PE 018 hivatkozási szám alatt* 2002-ben indult azon ISPA/KA projekt, amelynek keretében a résztvevő önkormányzatok regionális integrált hulladékkezelési rendszer megvalósítását tűzték ki célul, és a rendszer kialakítására, az ehhez szükséges feltételek megteremtésére, a beruházás keretében megvalósuló létesítmények és beszerzendő gépek, berendezések üzemeltetésére, az eszközök közszolgáltatás keretében (is) történő hasznosítására konzorciumot hoztak létre. A Dél-Balaton és Sió-völgye ISPA/KA projektben részt vevő önkormányzatok kötelezettséget vállaltak a megvalósuló projektben kialakított egységes elvek szerint elfogadott közszolgáltatási-üzemeltetési szerződések megkötésére. A regionális integrált hulladékkezelési rendszer megvalósult, annak üzemeltetése jelenleg projektterületenként egységes elvek szerint történik.

**2./** A fenti ISPA/KA program keretében megvalósult ISPA/KA eszközök üzemeltetésére Siófok Város Önkormányzata, mint a Konzorcium gesztora a „Dél-Balatoni, Sió-völgyi komplex települési szilárd hulladékkezelési rendszer kialakítása megnevezésű, ISPA/KA finanszírozású projekt keretén belül a Dél-balatoni területrészen megvalósuló létesítmények, eszközök, berendezések üzemeltetése” tárgyú közbeszerzési eljárásban Ajánlati Felhívást jelentetett meg a Közbeszerzési Értesítőben 26328/2006. szám alatt. A fentiek szerint kezdeményezett közbeszerzési eljárás nyertese a 2007. év február 28-i eredményhirdetés alapján az NHSZ Zöldfok Zrt. (volt: AVE Zöldfok Zrt.) lett, - erre tekintettel került sor a 2007.03.08-án aláírt Üzemeltetési Szerződés megkötésére. Az Üzemeltetési Szerződés alapján a megvalósult ISPA/KA eszközök, így az ISPA/KA projekt keretében létrejött, **Som és Ordacsehi települések** közigazgatási **területén megvalósult Regionális hulladékkezelő-lerakó telepek**, /ezen belül: hulladéklerakó és a hulladéklerakó működtetéséhez szükséges munkagépek, gépjárművek (kompaktor, dózer, homlokrakodó, billenőplatós gépjármű) komposztáló telep, hulladékválogató-mű/ **2018.10.31. napjáig az NHSZ Zöldfok Zrt. (volt: AVE Zöldfok Zrt.) kizárólagos üzemeltetésében állnak.**

Az Üzemeltetési Szerződés X./3. pontjában az önkormányzatok kötelezettséget vállaltak arra: minden rendelkezésükre álló eszközzel biztosítják, hogy a Dél-Balatoni projektterület 104 településéről a települési szilárd hulladék az egységes környezethasználati engedélyekben meghatározott - **somi** és ordacsehi - regionális hulladékkezelő-lerakó telepekre kerüljön.

**II. A JELEN SZERZŐDÉS LÉTREJÖTTÉNEK KÖRÜLMÉNYEI**

**1./** 2013.01.01-jén hatályba lépett a hulladékról szóló 2012. évi CLXXXV. törvény (a továbbiakban: Ht.).

A Ht. vonatkozó előírásai szerint a települési önkormányzat a hulladékgazdálkodási közszolgáltatás ellátását a közszolgáltatóval kötött hulladékgazdálkodási közszolgáltatási szerződés útján biztosítja. A települési önkormányzat a hulladékgazdálkodási közszolgáltatás ellátására a **közszolgáltatóval írásbeli szerződést köt.**

A Ht.90.§ (8) bekezdése szerint hulladékgazdálkodási közszolgáltatást **2014. július 1-jétől** csak az a nonprofit gazdasági társaság végezhet, amely hulladékgazdálkodási közszolgáltatási engedéllyel és minősítő okirattal, vagy - a 34. § (3) bekezdésben és a (9) bekezdésben foglaltakra tekintettel - 2015. június 30-át követően kiadott minősítési engedéllyel rendelkezik, valamint a települési önkormányzattal az e törvény hatálybalépését követően és minősítési okirat birtokában hulladékgazdálkodási közszolgáltatási szerződést kötött.

Az eddigi közszolgáltató közszolgáltatási szerződése az érintett településeken 2015.12.31. napjával megszűnik.

**2./** A felek megállapítják, hogy a jelen szerződés alkalmazása szempontjából **közszolgáltatónak a SIÓKOM Nonprofit Kft. minősül.**

**A SIÓKOM Nonprofit Kft.** a Dél-Balatoni Regionális Hulladékgazdálkodási Önkormányzati Társulás érintett önkormányzataival -a települési szilárd hulladék gyűjtésére, szállítására, kezelésére és ártalmatlanítására vonatkozóan- a szükséges hulladékgazdálkodási **közszolgáltatási engedély és OKTF minősítő okirata birtokában** köt hulladékgazdálkodási közszolgáltatási szerződést.

**3./** A Ht. 33.§-ának (2) bekezdése alapján *„A települési önkormányzat a hulladékgazdálkodási közszolgáltatás ellátására közbeszerzési eljárást folytat le, kivéve, ha a közbeszerzésekről szóló törvény (a továbbiakban: Kbt.) szerint nem kell közbeszerzési eljárást lefolytatni, a hulladékgazdálkodási közszolgáltatási szerződés megkötése nem tartozik a Kbt. alkalmazási körébe, vagy ha a hulladékgazdálkodási közszolgáltatási szerződés megkötése a Kbt. szerinti kivételi körbe esik.”*

**Ahatályos Kbt. 9. §. (1) bekezdés i./ pontja alapján**, *mivel a SIÓKOM Nonprofit Kft. üzletrészei kizárólag Siófok Város Önkormányzata, illetve a jelen szerződést kötő önkormányzatok által tulajdonolt Társulás tulajdonában állnak, amely felett a Társulás önkormányzati tagjai - tekintettel a közfeladat, illetve a közszolgáltatás ellátásával vagy ellátásának megszervezésével összefüggő feladatára - közösen a saját szervezeti egységeik felettihez hasonló kontrollt gyakorolnak, közösen döntő befolyással rendelkeznek a Kft. stratégiai céljai meghatározásában és működésével kapcsolatos jelentős döntéseinek meghozatalában, valamint abban közvetlen magántőke-részesedés nincsen, és a Kft. éves nettó árbevételének több mint 80%-a a kontrollt gyakorló önkormányzatokkal kötött vagy kötendő szerződések teljesítéséből származik;* **jelen esetben nem kell közbeszerzési eljárást lefolytatni.**

**4./** A Ht. 42.§ (1) bekezdésének e) és f.) pontja alapján **a közszolgáltató gondoskodik a hulladékgazdálkodási közszolgáltatás körébe tartozó hulladék kezeléséről**, valamint a hulladékgazdálkodási közszolgáltatással érintett hulladékgazdálkodási létesítményt fenntartja, üzemelteti. A Ht. 42.§ (2) bekezdése alapján ***ha a közszolgáltató hulladékkezelő létesítménnyel, illetve a közszolgáltatás körébe tartozó hulladék kezelésére alkalmas berendezéssel nem rendelkezik, a közszolgáltatás körébe tartozó hulladék kezeléséről a hulladék hulladékkezelőnek történő átadása útján gondoskodik.*** *Ebben az esetben a hulladékkezelőnek nem szükséges minősítési engedéllyel rendelkeznie.”*

A **SIÓKOM Nonprofit Kft. a közszolgáltatás körébe tartozó hulladék kezelésére alkalmas berendezéssel nem rendelkezik**, ugyanakkor jogosult **az ISPA/KA eszközvagyon részét képező, a Zrt. üzemeltetésében lévő somi és ordacsehi hulladékkezelő-lerakó telepek igénybevételére**, amelyek a Konzorcium másik tagja, az NHSZ Zöldfok Zrt. kizárólagos üzemeltetésében állnak 2018.10.31. napjáig. Az NHSZ Zöldfok Zrt. a fentiek alapján a szolgáltatói Konzorcium tagjaként, az üzemeltetési szerződésben és a jelen szerződésben rögzített feltételek alapján biztosítja a közszolgáltatás keretében átvett települési hulladék kezelését és ártalmatlanítását az érintett önkormányzatok számára.

A fentiekre tekintettel az érintett településeken a települési hulladék gyűjtésére, szállítására, kezelésére és ártalmatlanítására vonatkozó **hulladékgazdálkodási közszolgáltatást 2016.01.01. napjától** -a SIÓKOM Nonprofit Kft és az NHSZ Zöldfok Zrt részvételével létrejött- **Dél-Balatoni Hulladékgazdálkodási Szolgáltatói Konzorcium útján a SIÓKOM Nonprofit Kft., mint közszolgáltató** **látja el.**

Annak érdekében, hogya fenti ISPA/KA programban részes önkormányzatok közül a Dél-Balatoni Regionális Hulladékgazdálkodási Önkormányzati Társulás *1.sz. mellékletben megjelölt* tagjai a hulladékgazdálkodással kapcsolatos közszolgáltatási feladatokról az önkormányzati feladat-ellátási kötelezettségük keretében gondoskodni tudjanak, továbbá - az ISPA/KA eszközvagyon közszolgáltatásban történő hasznosítása útján – teljesíteni tudják az érintett, közszolgáltatással ellátott települések ISPA/KA programmal kapcsolatosan vállalt kötelezettségeinek teljesülését is, **a jelen közszolgáltatási szerződést kötik a SIÓKOM Nonprofit Kft-vel,** mint a Dél-Balatoni Hulladékgazdálkodási Szolgáltatói Konzorcium közszolgáltatási engedéllyel rendelkező, képviseletre kijelölt közszolgáltató vezető tagjával.

**III. A JELEN SZERZŐDÉS CÉLJA , ÉS A KÖZSZOLGÁLTATÁS TÁRGYA**

**1./** A jelen közszolgáltatási szerződés célja, hogy - az ISPA/KA program keretében megvalósult hulladékkezelési rendszerben – a hatályos jogszabályoknak, szakmai követelményeknek, előírásoknak és EU direktíváknak megfelelően - meghatározza a települési szilárd hulladék gyűjtése, szállítása és ártalmatlanítása vonatkozásában alkalmazandó azon részletes, a közszolgáltatást igénybevevő lakosságra, szervezetekre, továbbá a közszolgáltatóra és a szerződést kötő önkormányzatokra vonatkozó jogokat és kötelezettségeket, amelyek alapján a közszolgáltató a hulladék begyűjtését, szállítását és ártalmatlanítását fogja végezni.

**2./** **A közszolgáltatás**: a jelen szerződés alapján a közszolgáltató vállalja …………………………. Község Önkormányzat közigazgatási területén belül a rendszeres hulladékszállításba bevont, helyi közszolgáltatással ellátott ingatlanokon összegyűjtött települési hulladék rendszeres begyűjtését, szállítását, a közszolgáltatás keretében összegyűjtött települési hulladék kezelését és ártalmatlanítását, s ekként a közszolgáltatás folyamatos és teljes körű ellátását.

A jelen szerződés alapján a közszolgáltató kizárólagosan jogosult a közszolgáltatás ellátására.

## IV. A SZERZŐDÉS HATÁLYA

**1./Időbeli hatály**: A jelen szerződés alapján a közszolgáltató **2016.01.01. napjától 2016.12.31. napjáig** vállalja ………………………………. Község közigazgatási területén a települési szilárd hulladék gyűjtésére, szállítására, kezelésére és ártalmatlanítására vonatkozó folyamatos közszolgáltatás /továbbiakban: közszolgáltatás/ ellátását.

Erre az időtartamra az önkormányzat a Közszolgáltató számára kizárólagos jogot biztosít a közszolgáltatás ellátására.

**2./Területi hatály:** ………………………………..Község Önkormányzat teljes közigazgatási területére vonatkozik.

**3./ Személyi hatály:**

**a./** A jelen szerződés az önkormányzat területén lévő állandóan lakott ingatlanok-, és üdülőingatlanok tulajdonosai részére végzett közszolgáltatásra vonatkozik.

**b./** A közszolgáltatást igénybevevő **gazdálkodó szervezetek** egyedi hulladékkezelési közszolgáltatási szerződés megkötésére kötelesek.

**A közszolgáltató** hulladékgazdálkodási közszolgáltatás ellátására irányuló **kötelezettsége a gazdálkodó szervezetek vonatkozásában az egyedi közszolgáltatási szerződés aláírását követően** az abban meghatározott időponttól **nyílik meg.**

A közszolgáltató az egyedi közszolgáltatási szerződéssel vállalja, hogy a gazdálkodó szervezetek háztartási hulladékhoz hasonló hulladékát az egyedi közszolgáltatási szerződéssel rendelkező ügyfelektől a közszolgáltatás keretében begyűjti és elszállítja. A szerződéses mennyiségen felüli többlethulladék elszállítása feliratos zsák kihelyezésével vagy eseti teljesítésigazolás alapján történhet.

A közszolgáltató kötelezettséget vállal arra, hogy a közszolgáltatás keretében a gazdálkodó szervezetektől begyűjtött háztartási hulladékhoz hasonló hulladékot kezelés-ártalmatlanítás céljából kizárólag az NHSZ Zöldfok Zrt. üzemeltetésében lévő somi hulladéklerakóba szállítja be.

V. AZ ÖNKORMÁNYZAT KÖTELEZETTSÉGEI

#### 1. A közszolgáltató kizárólagossági jogának biztosítása

Az Önkormányzat a III/2. pontban meghatározott közszolgáltatás ellátására a Közszolgáltatónak a IV/1. pontban meghatározott időtartamra kizárólagos jogot biztosít.

**2. Kötelező igénybevétel előírása**

Az Önkormányzat kötelezettséget vállal a Közszolgáltató IV/2. pontban meghatározott szolgáltatási területén a közszolgáltatás kötelező igénybevételének önkormányzati rendeletben történő előírására a jelen szerződés teljes időtartama alatt.

**3. A települési igények kielégítésére alkalmas hulladék gyűjtésére, szállítására, kezelésére szolgáló helyek és létesítmények meghatározása**

A települési igények kielégítésére alkalmas hulladék gyűjtésére, szállítására, kezelésére szolgáló helyek és létesítmények a Dél-Balaton és Sió-völgye Nagytérség területén *2002 HU 16P PE 018 hivatkozási szám alatt* megvalósult, I/1. pontban jelzett ISPA/KA projekt keretében létrejött létesítmények és azon helyszínek, amelyeken az ISPA/KA projekt megvalósult.

**4. Az adatszolgáltatás biztosítása**

A közszolgáltatás hatékony és folyamatos ellátásának biztosítása érdekében az Önkormányzat

- a közszolgáltatás igénybe vételére kötelezettek adatait /név, ingatlan helye, elérhetőségi cím/ a közszolgáltatási szerződés aláírását követő 15 napon belül,

- adatváltozás,- illetve új gazdasági társaságoknál, egyéb szervezeteknél működési engedély kiadása esetén haladéktalanul

- adók módjára történő behajtás tárgyában kezdeményezett eljárás lefolytatásához szükséges valamennyi adatot (jelenleg különösen: név, lakcím, levelezési cím, születési idő, anyja neve, adószám)

a közszolgáltató részére hozzáférhetővé tenni, vagy a közszolgáltatóval írásban közölni, amennyiben a fenti adatok hivatalosan rendelkezésére állnak.

Az Önkormányzat ebben a tekintetben kötelezettséget vállal a közszolgáltató tevékenysége hatékony és folyamatos ellátásához közszolgáltató számára szükséges információk és adatok hozzáférhetővé tételére, illetve ezen adatok szolgáltatására, ideértve különösen pl. a település lakói vonatkozásában történő adategyeztetést a közszolgáltató megkeresése alapján, aktuális utcanév-, és házszámváltozásokról történő értesítést, új utca-tér-köz létesítése, használatba vételi engedély kiadása esetén arról történő értesítést és az önkormányzati lakások bérlőire vonatkozó adatok szolgáltatását.

Az Önkormányzat kötelezettséget vállal arra, hogy a jelen megállapodás tárgyával összefüggő rendelet tervezeteket előzetes egyeztetés céljából, valamint az elfogadott rendeletek hatályos példányát a kihirdetést követően haladéktalanul megküldi a közszolgáltató számára.

**5. Ártalmatlanítási helyek kijelölése**

Az Önkormányzat a közszolgáltatás körébe tartozó hulladék kezelésére, ártalmatlanítására az **ISPA/KA projekt keretében megvalósult somi hulladékkezelő-ártalmatlanító telepet jelöli ki.**

**6. A közszolgáltatási díj megállapításának és megtérítésének önkormányzati kötelezettsége**

Az Önkormányzat kötelezettséget vállal (a Hulladékról szóló törvény mindenkori szabályai szerint),

* az önkormányzat által rendeletben szabályozott módon biztosított díjkedvezmény vagy díjmentesség miatt felmerülő költségek megtérítésére (a települési hulladékkezelési közszolgáltatási díj megállapításának részletes szakmai szabályairól szóló 64/2008. (III.28.) Korm. rendelet 3.§-ának (5) bekezdése alapján)

Az ebben a tekintetben irányadó rendelkezéseket részleteiben a VII. pont tartalmazza.

**7. A közszolgáltatás feltételeinek biztosítása, a hulladékgazdálkodási tevékenységek összehangolása**

- Az Önkormányzat kötelezettséget vállal a közszolgáltatás körébe tartozó és a településen folyó egyéb hulladékgazdálkodási tevékenységek összehangolásának elősegítésére, a településen működtetett különböző közszolgáltatások összehangolásának elősegítésére.

- Az Önkormányzat kötelezettséget vállal a közszolgáltatás olyan feltételeinek biztosítására, amelyek az önkormányzati hatáskörbe tartoznak

**8. A közszolgáltató kizárólagos közszolgáltatási jogának biztosítása az önkormányzati tulajdonban lévő hulladékgazdálkodási létesítmények vonatkozásában**

Az önkormányzatok tulajdonában álló ISPA/KA hulladékgazdálkodási létesítmények vonatkozásában az Önkormányzat (tekintettel az I/2. pontban jelzett Üzemeltetési jogviszony fennállására) - az üzemeltető NHSZ Zöldfok Zrt-vel *- az Üzemeltetési Szerződés feltételei alapulvételével -* kötendő megállapodás alapján biztosítja a közszolgáltató kizárólagos közszolgáltatási jogát.

**9. Az önkormányzat rendeletben történő megállapítási kötelezettsége**

A települési önkormányzat képviselő-testülete a Ht. 35.§ (1) bekezdésében foglaltak szerint önkormányzati rendeletben állapítja meg:

a) a hulladékgazdálkodási közszolgáltatás tartalmát, a közszolgáltatási terület határait;

b) a közszolgáltató tagjai, illetve az alvállalkozó által végzett hulladékgazdálkodási tevékenységet, továbbá a tagoknak, illetve az alvállalkozónak a közszolgáltatás egészéhez viszonyított arányát, ha a közszolgáltatást a közszolgáltató több tagja, illetve alvállalkozó végzi;

c) a hulladékgazdálkodási közszolgáltatás ellátásának rendjét és módját, a közszolgáltató és az ingatlanhasználó ezzel összefüggő jogait és kötelezettségeit, valamint a hulladékgazdálkodási közszolgáltatási szerződés egyes tartalmi elemeit;

d) a hulladékgazdálkodási közszolgáltatás igénybevételének miniszteri rendeletben nem szabályozott módját és feltételeit;

e) az ingatlanhasználót terhelő, miniszteri rendeletben nem szabályozott díjfizetési kötelezettséget, megfizetésének rendjét, továbbá az ingatlanhasználó részéről történő szüneteltetés eseteit;

f) az üdülőingatlanokra vonatkozó sajátos szabályokat;

g) a hulladékgazdálkodási közszolgáltatással összefüggő személyes adatok (a természetes személyazonosító adatok, valamint a lakcím) kezelésére vonatkozó rendelkezéseket.

VI. A KÖZSZOLGÁLTATÓ KÖTELEZETTSÉGEI

**1. A közszolgáltatás folyamatos és teljes körű ellátása. A kijelölt ártalmatlanító hely igénybevétele**

**A hulladékgazdálkodási közszolgáltatás keretében a közszolgáltató (az önkormányzat helyi rendelete függvényében)**

1. az ingatlanhasználók által a közszolgáltató szállítóeszközéhez rendszeresített gyűjtőedényben gyűjtött települési hulladékot az ingatlanhasználóktól **összegyűjti és elszállítja** - ideértve a háztartásban képződő zöldhulladék, vegyes hulladék, valamint az elkülönítetten gyűjtött hulladék összegyűjtését és elszállítását is -,
2. a lomtalanítás körébe tartozó lomhulladékot az ingatlanhasználoktól összegyűjti, illetve átveszi és elszállítja,

c) az általa üzemeltetett **hulladékgyűjtő ponton, hulladékgyűjtő udvaron** gyűjtött vagy átvételi helyen átvett hulladékot összegyűjti és elszállítja,

d) gondoskodik az a)-b) pontban meghatározott hulladékgazdálkodási **közszolgáltatás körébe tartozó hulladék kezeléséről.**

A felek rögzítik, hogy a hulladékgazdálkodási közszolgáltatással érintett, az I/2. pontban meghatározott ISPA/KA projekt alapján megvalósult hulladékgazdálkodási létesítményeket az NHSZ Zöldfok Zrt. üzemelteti. Az NHSZ Zöldfok Zrt. a fentiek alapján a szolgáltatói Konzorcium tagjaként, az üzemeltetési szerződésben és a jelen szerződésben rögzített feltételek alapján biztosítja a közszolgáltatás keretében átvett települési szilárd hulladék kezelését és ártalmatlanítását az érintett önkormányzatok számára.

A közszolgáltató köteles a jelen szerződés *2. számú mellékletében* meghatározott gyakorisággal és módon összegyűjtött és elszállított települési szilárdhulladék kezelését és ártalmatlanítását az ISPA/KA projekt keretében megvalósult, az NHSZ Zöldfok Zrt. üzemeltetésében lévő **somi hulladékkezelő-ártalmatlanító telepen** végezni.

##### 2. A gyűjtőedényzet ürítése

**A gyűjtőedényzetben kihelyezett hulladékot** **a Közszolgáltató** *a 2. számú mellékletben* meghatározott napokon, **24 óráig köteles elszállítani**.

A Közszolgáltató nem felróható /pl.: járhatatlan közutak, közúti baleset/ okból adódó esetleges mulasztása esetén a szállítási napot követő nap 24 00 órájáig szállítási kötelezettségének jogkövetkezmény nélkül tehet eleget.

Amennyiben a fent leírt mulasztást okozó akadályozó körülmények már nem állnak fenn és ennek ellenére a Közszolgáltató mulasztását a fentiek szerint nem pótolja, úgy az Önkormányzat jogosult a Közszolgáltató költségére az elszállításról gondoskodni. Ez esetben az általa kifizetett -indokolt- szállítási költséget a Közszolgáltató felé továbbszámlázza, melyet a Közszolgáltató 5 munkanapon belül egy összegben köteles az Önkormányzatnak átutalni. A Közszolgáltató késedelmes teljesítése esetén a kamat mértéke a mindenkori jegybanki alapkamat kétszerese.

Mentesül a Közszolgáltató a közszolgáltatás ellátására vonatkozó kötelezettségétől vis major esetén, továbbá ha az Önkormányzat nem biztosít az ingatlanok megközelítéséhez olyan útviszonyokat /hó- és síkosságmentesség, ill. egyéb okból járhatatlan a közút/, amely a Közszolgáltató gépjárműveinek balesetmentes közlekedését biztosítja. Ez esetben a Közszolgáltató az akadály elhárulását követő legközelebbi szállítási napon köteles szolgáltatni, mely alkalommal köteles az előző elmaradt szállítási napokon felhalmozódott mennyiségű települési szilárd hulladék elszállítására is.

**3. Többlet háztartási hulladék elszállítása**

Az egyes ingatlancímeken a közszolgáltató által nyilvántartott gyűjtőedényzetben kihelyezhető hulladékmennyiségen felüli többlethulladék elszállítása és ártalmatlanítása az erre a célra rendszeresített, a közszolgáltató jelölésével ellátott és járatnapokon kihelyezett műanyag zsákban vagy külön megrendelés alapján történhet.

**4. Szennyeződésmentesítés, a gyűjtőedényzet tisztítása**:

- A közszolgáltató köteles az ürítés során a közterületre került hulladék összegyűjtéséről, a szennyeződés megszüntetéséről gondoskodni. Amennyiben a gyűjtő edényzet mellett a szállítás előírt határidejének elmulasztása miatt hulladék keletkezik, azt a Közszolgáltató köteles összegyűjteni és elszállítani.

- A közszolgáltató évente két alkalommal – a közszolgáltatás keretében - vállalja azon gyűjtőedények kitisztítását és fertőtlenítését, amelyek a közszolgáltató tulajdonában állnak.

5. Gyűjtőedényzet biztosítása a lakosság részére

A **Közszolgáltató** vállalja, hogy ezen közszolgáltatási szerződés időtartama alatt, lakossági igény esetén biztosítja az Önkormányzati rendeletben meghatározott gyűjtőedényzet megvásárolhatóságát vagy bérelhetőségét.

**6. A közszolgáltatás teljesítéséhez szükséges mennyiségű és minőségű jármű, gép, eszköz, berendezés biztosítása**

A közszolgáltató köteles a közszolgáltatás teljesítéséhez szükséges mennyiségű és minőségű járművet, gépet, eszközt, berendezést biztosítani, valamint a szükséges létszámú és képzettségű szakembert alkalmazni.

A közszolgáltató a különböző gyűjtőedények közti választási lehetőséget – a 385/2014. (XII.31.) Kormányrendeletben foglaltak alapján – az ingatlanhasználó részére úgy ajánlja fel, hogy a választható gyűjtőedény űrmértéke igazodjon az ingatlanon képződő hulladék mennyiségéhez, figyelembe véve a jogszabály 7.§ (2) bekezdés a)-d) alpontjaiban foglalt kritériumokat.

**7. A közszolgáltatás körébe tartozó hulladék kezelésére meghatározott helyek és létesítmények igénybevétele**

A közszolgáltatás körébe tartozó hulladék kezelésére a közszolgáltató köteles igénybe venni a Dél-Balaton és Sió-völgye Nagytérség területén *2002 HU 16P PE 018 hivatkozási szám alatt* megvalósult, I/1. pontban jelzett ISPA/KA projekt keretében létrejött létesítményeket.

**8. Fejlesztések, karbantartások:**

A közszolgáltató kötelezettsége a közszolgáltatás folyamatos, biztonságos és bővíthető teljesítéséhez szükséges fejlesztések, beruházások és karbantartások elvégzése.

**9. Adatszolgáltatási, adatkezelési, nyilvántartási rendszer működtetése:**

A közszolgáltató kötelezettsége a közszolgáltatás teljesítésével összefüggő adatszolgáltatás rendszeres teljesítése, és meghatározott nyilvántartási rendszer működtetése.

A Közszolgáltatás teljesítésével összefüggő adatszolgáltatás biztosítása érdekében a Közszolgáltató a jelen szerződéssel érintett szolgáltatási területre vonatkozóan elkülönített nyilvántartási rendszert köteles vezetni, mely tartalmazza:

1. a szolgáltatási területről elszállított és ártalmatlanított települési szilárd hulladék mennyiségét,
2. annak évi egyszeri alkalommal a szabványoknak megfelelően mért összetételét, valamint
3. az összetevők tömeg szerinti megoszlását, ezen belül a biológiailag lebomló szervesanyag tartalmat.

**10. Ügyfélszolgálat működtetése:**

A közszolgáltató köteles a fogyasztók számára hozzáférhető ügyfélszolgálat és tájékoztatási rendszer működtetésére a hatályos jogszabályi előírások szerint, különös tekintettel a mindenkor hatályos fogyasztóvédelmi törvény rendelkezéseire.

**Az ügyfélszolgálat helye: 8600.Siófok, Hock János köz 2. II. em.**

A Ht. 53. §-ának (2) bekezdése alapján a közszolgáltató az ügyfélszolgálat keretében a fogyasztóvédelemről szóló 1997. évi CLV. törvényben meghatározottakon túlmenően

a)  a minősítési engedélyt,

b) az alkalmazott hulladékgazdálkodási közszolgáltatási díjakat,

c) a közszolgáltatási területre vonatkozó adatokat,

e) a lomtalanítással kapcsolatos adatokat, információkat, valamint

f) az alvállalkozóra vonatkozó közérdekű adatokat - ha a közszolgáltató alvállalkozót alkalmaz -,

g) az általa megkötött hulladékgazdálkodási közszolgáltatási szerződést és annak módosítását

az ügyfélszolgálatán és a honlapján mindenki számára ingyenesen hozzáférhetővé teszi.

A közszolgáltató a hulladékgazdálkodási közszolgáltatás végzésének feltételeiről szóló 385/2014. (XII.31.) Kormányrendelet 6.§-ában foglaltak alapján: az elkülönített hulladékgyűjtéssel kapcsolatos széleskörű lakossági tájékoztatás~~a~~, valamint az elkülönített gyűjtés ösztönzése és hatékonyságának növelése érdekében a közszolgáltató honlapján és a helyben szokásos módon az ingatlan~~tulajdonost~~használót folyamatosan tájékoztatja

*a)* a vegyes, az elkülönítetten gyűjtött, a biohulladék, a lomhulladék, valamint, ha arra a közszolgáltatási szerződés kiterjed, a háztartásban képződő veszélyes hulladék elszállításának rendjéről, időpontjáról, módjáról, feltételeiről,

*b)* az elkülönítettgyűjtés céljáról,

*c)* az újrahasználati központok működésének rendjéről, nyitvatartásáról, elérhetőségéről,

*d)* a hulladékgyűjtő szigetek, hulladékgyűjtő udvarok működési rendjéről, nyitvatartásáról, elérhetőségéről, valamint

*e)* az általa nyújtott egyéb szolgáltatások rendjéről.

A közszolgáltató - a társasházi lakóközösség kérésére – a fenti tartalommal az ingatlanhasználónak nyomtatott tájékoztatót tesz elérhetővé.

A közszolgáltató által a társasházi lakóközösség rendelkezésére bocsátott nyomtatott tájékoztatót a közös képviselő a társasház hirdetmények közzétételére szolgáló közös tulajdonú helyiségében kifüggeszti.

**11. A közszolgáltatás teljesítésével kapcsolatos fogyasztói kifogások, minőségi észrevételek közlésének, kivizsgálásának, elintézésének rendje**

A közszolgáltatás igénybevételére kötelezettek a szolgáltatás teljesítésével kapcsolatos minőségi **észrevételeiket, kifogásaikat a közszolgáltató székhelyén /cím: 8600.Siófok, Hock János köz 2. II. em.** **telefonszám: 06-84-503-200 /** az ott kihirdetett ügyfélszolgálati nyitvatartási időben **tehetik meg.** A szolgáltatás teljesítésével kapcsolatos minőségi észrevételek kivizsgálását a bejelentéstől, illetve az írásbeli megkeresés iktatásától számított 48 órán belül meg kell kezdeni. A vizsgálat eredményéről, a megtett intézkedésekről a fogyasztót 15 napon belül írásban tájékoztatni kell.

Amennyiben a panasz, észrevétel az Önkormányzat helyi hulladékkezelési közszolgáltatás rendjéről szóló rendeletének rendelkezését kifogásolja, a Közszolgáltató 15 napon belül köteles az ügyiratot - a panaszos egyidejű értesítése mellett- az Önkormányzathoz megküldeni

Nem köteles a közszolgáltató olyan ismételt észrevételekre történő válaszadásra, amelyek a jelen szerződéssel, vagy a kapcsolódó jogszabályokkal ellentétes állásponton alapulnak.

Haladéktalanul intézkedésre köteles a Közszolgáltató környezetszennyezés esetében, ha az közszolgáltatási tevékenységével okozati összefüggésben van.

**12. A Közszolgáltató egyéb kötelezettségvállalása**

A Közszolgáltató már most kinyilatkoztatja, hogy – az önkormányzattól származó, erre vonatkozó megrendelés illetve külön megállapodás feltételei szerint - vállalja az Önkormányzat közigazgatási területén keletkezett és ezen szerződés hatálya alá nem tartozó települési hulladék esetenkénti vagy rendszeres elszállítását: így különösen az illegális hulladéklerakók felszámolását, a közterületen lerakott bontási törmelék vagy egyéb települési hulladék elszállítását.

**13. Szelektív gyűjtés:**

A Közszolgáltató a hulladékkezelési közszolgáltatás keretében kötelezettséget vállal a települési hulladék egyes összetevőinek az Önkormányzat rendeletében meghatározott begyűjtőhelyeken /gyűjtőpontokon és/vagy hulladékudvarban/ és módon (házhoz menő gyűjtés) történő szelektív gyűjtésére, elszállítására.

**14. A szakmai, vezetői szakismeretek fejlesztése, személyzeti oktatások tekintetében**

A közszolgáltató feltétlen kötelezettséget vállal arra, hogy

a./ Szakmai, vezetői, szakismereti és technikai kapacitást fejleszt ki annak biztosítására, hogy a szükséges képességek és kapacitások folyamatosan rendelkezésre álljanak

b./ Személyzeti oktatásokat és vezetői készségfejlesztéseket biztosít az elismert nemzetközi szabványok és minősítések keretében

**15. A pénzügyi tervezés és átlátható pénzügyi rendszer tekintetében**

A közszolgáltató feltétlen kötelezettséget vállal arra, hogy

a./ Átlátható pénzügyi rendszert alakít ki és ennek ellenőrzését biztosítja

b./ Jól megalapozott pénzügyi tervezést biztosít és megfelelő hosszú távú intézkedéseket dolgoz ki annak érdekében, hogy fedezze a működési költségeket

**16. A fogyasztói elégedettség ellenőrzése tekintetében**

A közszolgáltató feltétlen kötelezettséget vállal arra, hogy a fogyasztói elégedettséget

(nyilvánosság) időszakonként visszatérően, folyamatosan ellenőrzi.

**17. Az OKTF által meghatározott minőségi osztály szerinti követelmények biztosítása**

A közszolgáltató kötelezettséget vállal arra, hogy az OKTF által meghatározott minősítési osztály szerinti követelmények,- továbbá a minősítő okirat folyamatos meglétét a szerződés hatályossága alatt biztosítja.

**VII. A KÖZSZOLGÁLTATÁSI DÍJ**

**1.A közszolgáltatási díj megállapítása**

Jelen szerződés időtartama alatt alkalmazandó közszolgáltatási díjat a 2. számú melléklet tartalmazza.

**2.A közszolgáltatási díj beszedése**

A közszolgáltatás igénybevételére kötelezett ingatlanhasználóktól a települési szilárd hulladék kezelésével kapcsolatos közszolgáltatás díját negyedévente, utólag – számla ellenében – jogosult a Közszolgáltató beszedni. Késedelmes fizetés esetén a kamat mértéke a Ptk-ban meghatározott kamatszázalék.

A szolgáltatás teljesítésének időpontja azonos a számlán feltüntetett fizetési határidővel.

**3. /A közszolgáltatási díj megfizetésének önkormányzati átvállalása:**

* Amennyiben az Önkormányzat a közszolgáltatás igénybevételére kötelezettek, vagy azok egy része helyett a közszolgáltatási díj megfizetését részben vagy egészben átvállalja, - az átvállalt közszolgáltatási díjat vagy díjrészt a közszolgáltatás igénybevételére kötelezettek helyett, négy egyenlő részletben köteles a Közszolgáltatónak megfizetni a 64/2008. (III.28.) Korm. rendelet 3.§-ának (5) bekezdésére is tekintettel.
* A teljesítés ideje és módja: a Közszolgáltató által kibocsátott számla alapján az Önkormányzat a számla kézhezvételét követő 15 napon belül köteles a 11600006-00000000-64413235 számú számlájára átutalni.
* A szolgáltatás teljesítésének időpontja – a jelen szerződés alapján nyújtott valamennyi közszolgáltatás tekintetében – azonos a számlán feltüntetett fizetési határidővel.

Késedelmes teljesítés esetén a kamat mértéke a mindenkori jegybanki alapkamat kétszerese.

* Felek egybehangzóan megállapodnak abban, hogy jelen szerződés kifejezetten a III. pontban meghatározott hulladék begyűjtésére, szállítására és ártalmatlanítására jött létre a jelen szerződés 2. számú mellékletében meghatározott díjfizetési kötelezettség teljesítése mellett.
* A jelen szerződésben meghatározott kötelező feladatokon túl hulladékgazdálkodással összefüggő tevékenységet az Önkormányzat egyedi megrendeléssel, azon alapuló díjfizetés mellett köteles biztosítani.

**3. /A közszolgáltatási díj meg nem fizetése esetén követendő eljárás**

A Ht. 52. §-ának (1) bekezdése alapján a hulladékgazdálkodási közszolgáltatás igénybevételéért az ingatlanhasználót terhelő díjhátralék és az azzal összefüggésben megállapított késedelmi kamat, valamint a behajtás egyéb költségei **adók módjára behajtandó köztartozásnak minősülnek.**

A díjhátralék keletkezését követő 30 napon belül a közszolgáltató felhívja az ingatlanhasználó figyelmét a díjfizetési kötelezettségének elmulasztására, és felszólítja annak teljesítésére.

A felszólítás eredménytelensége esetén a díjhátralék megfizetésének esedékességét követő 45. nap elteltével a követelés jogosultja - a felszólítás megtörténtének igazolása mellett - a díjhátralék adók módjára történő behajtását a Nemzeti Adó- és Vámhivatalnál (a továbbiakban: NAV) kezdeményezi.

A NAV -a kezdeményezés kézhezvételétől számított 8 napon belül- jogszabályban meghatározottak szerint intézkedik a díjhátralék, a késedelmi kamat és a felmerült költségek behajtása érdekében. A behajtott díjhátralékot, késedelmi kamatot, valamint a követelés jogosultjának ezzel kapcsolatban felmerült és behajtott költségeit a NAV 8 napon belül átutalja a követelés jogosultjának.

Közös tulajdonban álló ingatlan esetében az egy háztartásban életvitelszerűen élő tulajdonosok, a közös használatban álló ingatlan esetében az életvitelszerűen élő használók, illetve birtokosok felelőssége egyetemleges.

Ha a behajtás eredménytelen, ennek tényéről és okáról a NAV -a behajtás eredménytelenségét követő 8 napon belül- igazolást ad a követelés jogosultjának.

**VIII. A KÖZSZOLGÁLTATÓ MENTESÜLÉSE**

**A SZOLGÁLTATÁS NYÚJTÁSA ALÓL**

**A települési hulladék elszállításának megtagadása a Közszolgáltató részéről**

A **Közszolgáltató** a kötelező **közszolgáltatás körében megtagadhatja** a **települési hulladék elszállítását**

1. ha érzékszervi észleléssel megállapítható, hogy az olyan anyagot tartalmaz, amely a települési hulladékkal együtt nem gyűjthető, szállítható vagy ártalmatlanítható,
2. a szolgáltatói adatbázisban az ügyfél vonatkozásában rögzített edénymérettől eltérő gyűjtőedény(ek) kihelyezése esetén
3. gazdálkodó szervezetek estében a szerződéstől eltérő gyűjtőedény(ek) kihelyezése esetén
4. ha a hulladék nem a közszolgáltatási szerződésben rögzített szabványos gyűjtőedényben, nem szabályszerű módon, vagy összetételben kerül kihelyezésre,illetve nem a közszolgáltatótól vásárolt, jelölt zsákban kerül kihelyezésre,
5. ha a hulladék oly módon kerül kihelyezésre, hogy a gyűjtőedény mozgatásakor a kiszóródás veszélye fennáll (nem lezárt, illetve sérült edény)
6. ha a gyűjtőedény körül szabálytalanul, annak mozgatását és ürítését akadályozó módon többlethulladék került kihelyezésre
7. ha a gyűjtőedényzet a közterületre oly módon került elhelyezésre, hogy azt a Közszolgáltató munkavállalói csak jelentős nehézségek árán tudják a járművel megközelíteni,
8. ha a gazdálkodó szervezet nem kötött egyedi közszolgáltatási szerződést.

A VIII. a)-h) pontok fennállását Közszolgáltató az Önkormányzat felé dokumentálni és igazolni köteles.

**IX. A SZERZŐDÉS MEGSZŰNÉSE A HATÁROZOTT IDŐ LETELTE ELŐTT**

A jelen szerződés 2016.01.01.-tól 2016.12.31-ig tartó határozott időre szól. Erre tekintettel a felek alapvetően a jelen szerződést rendes felmondással nem mondhatják fel.

A fentiek alapján a felek tudomásul veszik, hogy felmondási joguk a jelen szerződés tekintetében csak különösen indokolt, az alábbiakban részletesen körülírt esetekben nyílik meg.

Amennyiben a felmondás itt rögzített feltételei nem állnak fenn,- úgy a jogellenesen felmondó fél a felmondásból eredő károkért és elmaradt haszonért is helytállni tartozik a másik fél felé.

**1. A szerződés önkormányzat által történő felmondása a közszolgáltató szerződésszegése miatt**

Az önkormányzat ezen szerződést a Polgári Törvénykönyvben meghatározottakon túlmenően akkor mondhatja fel, ha a

1. a közszolgáltató - feladatai ellátása során - a tevékenységére vonatkozó jogszabályokat vagy hatósági, környezetvédelmi előírásokat súlyosan megsértette, és a jogsértés tényét bíróság vagy hatóság jogerősen megállapította,
2. a közszolgáltató ezen szerződésben megállapított kötelezettségét – az önkormányzat felszólítása ellenére - neki felróhatóan súlyosan megsértette

**2. A szerződés közszolgáltató által történő felmondása az önkormányzat szerződésszegése miatt**

 A közszolgáltató a Polgári Törvénykönyvben meghatározottakon túlmenően a hulladékgazdálkodási közszolgáltatási szerződést akkor mondhatja fel, ha

a)  az önkormányzat a hulladékgazdálkodási közszolgáltatási szerződésben meghatározott kötelezettségét - a közszolgáltató felszólítása ellenére - súlyosan megsérti, és ezzel a közszolgáltatónak kárt okoz, vagy akadályozza a hulladékgazdálkodási közszolgáltatás teljesítését; vagy

b)  a hulladékgazdálkodási közszolgáltatási szerződés megkötését követően hatályba lépett jogszabály a hulladékgazdálkodási közszolgáltatási szerződés tartalmi elemeit úgy változtatja meg, hogy az a közszolgáltatónak a hulladékgazdálkodási közszolgáltatás szerződésszerű teljesítése körébe tartozó lényeges és jogos érdekeit jelentős mértékben sérti.

**3. A szerződés felmondási ideje**

Ezen szerződés felmondási ideje legalább **négy hónap** és az egyik félnek a másik félhez intézett írásbeli közlésével a felmondási ok megjelölésével, megnevezésével történhet.

A hulladékgazdálkodási közszolgáltatási szerződés megszűnése vagy megszüntetése esetén, továbbá ha a közszolgáltató hulladékgazdálkodási közszolgáltatási engedélyét, vagy a hulladékgazdálkodási közszolgáltatás minősítő okiratát, vagy a minősítési engedélyt bármely oknál fogva visszavonják, az új közszolgáltató kiválasztásáig a Közszolgáltató vállalja, hogy a közszolgáltatást változatlanul ellátja.

**4. Kártérítés kikötése a felmondási jog nem megfelelő gyakorlása esetén**

a./ A szerződő felek szerződésszegésnek tekintik és kártérítés megfizetésére köteles: az önkormányzat, ha nem az 1./ pontban meghatározott ok miatt mondja fel a   
szerződést, vagy peres eljárás során bizonyítást nyer, hogy a felmondási ok nem volt megalapozott.

b./ A közszolgáltató, ha nem a 2./ pontban meghatározott ok miatt mondja fel a szerződést, vagy peres eljárás során bizonyítást nyer, hogy a felmondási ok nem volt valós.

**5./ A kártérítés összegének alapja, mértéke és a kártérítés esedékessége:**

A kártérítés összegének alapja: a 2016. évi közszolgáltatási díj a felmondás miatt kieső időszakra vonatkozó, időarányos összege.

A kártérítés mértéke: a 2016. évi közszolgáltatási díj a felmondás miatt kieső időszakra vonatkozó, időarányos összeg **200 %-a.**

A kártérítésre köteles fél a kártérítés összegét a kártérítésre jogosult fél írásbeli felszólítását követő 30 napon belül egy összegben köteles megfizetni.

**6./ Egyéb károk:** A felek kifejezetten rögzítik, hogy a felek kártérítési kötelezettségen túl a felmondásból eredő egyéb károkért és elmaradt haszonért is - helytállni tartoznak a közszolgáltató felé.

**X. AZ ALKALMAZOTT JOGSZABÁLYOK,**

**BÍRÓSÁG ILLETÉKESSÉGÉNEK KIKÖTÉSE**

E szerződésben nem szabályozott kérdésekben a Polgári Törvénykönyv és egyéb vonatkozó jogszabályok irányadók.

Az esetleges jogviták eldöntésére a felek a Siófoki Járásbíróság illetve /perérték okán/ a Kaposvári Törvényszék kizárólagos illetékességében állapodnak meg.

A szerződést elolvasás és értelmezés után a felek, mint akaratukkal mindenben megegyezőt helybenhagyólag aláírják.

**……………………….., 2015. ………………….**

|  |  |
| --- | --- |
| **…………………………………………………**  **Polgármester** | **…………………………………………..**  **Jámbor Tímea**  **Ügyvezető**  **SIÓKOM Nkft. mint Közszolgáltató képviselője** |

**Ellenjegyzem:**

|  |  |
| --- | --- |
| **…………………………………….**  **Jegyző** | **……………….., 2015. …………………..** |